

**Дизельдік отынды әкетуге уақытша тыйым салуды енгізу туралы**

Қазақстан Республикасы Үкіметінің қаулысы 2001 жылғы 3 шілде N 908

      Ел экономикасының мұқтаждары үшін дизельдік отынның қажетті қорын
жасау мақсатында және "Қазақстан Республикасындағы кеден қызметі туралы"
Қазақстан Республикасының 1995 жылғы 20 шілдедегі
Z952368\_
Заңының
20-бабына сәйкес Қазақстан Республикасының Үкіметі қаулы етеді:
  
      1. 2001 жылғы 1 желтоқсанға дейін тұрмыстық пеш отынынан басқа
дизельдік отынды (ТМД СЭҚ ТН коды 2710 00 610 - 2710 00 690) Қазақстан
Республикасының аумағынан әкетуге тыйым салынсын.
<\*>
  
      Ескерту. 1-тармақ өзгерді - ҚР Үкіметінің 2001.09.29. N 1268
  
               қаулысымен.
P011268\_
  
      2. Қазақстан Республикасы Мемлекеттік кіріс министрлігінің Кеден
комитеті осы қаулының 1-тармағын орындау жөнінде қажетті шаралар
қабылдасын.
  
      3. Облыстардың әкімдері Қазақстан Республикасының Ауыл шаруашылығы
министрлігімен және Қазақстан Республикасының Энергетика және минералдық
ресурстар министрлігімен бірлесіп 2001 жылғы 20 тамыздан бастап Қазақстан
Республикасының Үкіметіне республика ауыл шаруашылығы тауарын
өндірушілерді дизельдік отынмен қамтамасыз ету ісінің жай-күйі туралы
ақпарат беріп отырсын.
  
      4. Осы қаулының орындалуын бақылау Қазақстан Республикасы

Премьер-Министрінің орынбасары - Қазақстан Республикасының Энергетика және
минералдық ресурстар министрі В.С.Школьникке жүктелсін.
5. Осы қаулы қол қойылған күнінен бастап күшіне енеді және
жариялануға тиіс.
Қазақстан Республикасының
Премьер-Министрі
Мамандар:
Багарова Ж.А.,
Қасымбеков Б.А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК